TIN-kõrgusmudel

TIN-kõrgusmudel (Triangulated irregular network) on kolmnurkadest moodustatud reljeefimudel.

TIN moodustub kolmnurkadest, mille küljed võivad olla erineva pikkusega ja tipud asuvad erinevatel kõrgustel. See võimaldab kolmnurga tipud asetada reaalsete mõõtmistulemustega kohakuti või võimalikult nende lähedale. Nii peegeldab mudel paremini andmeid, kuid arvutused kipuvad olema keerukamad.

Selline mudel luuakse enne reljeefianalüüsi ja see on üks kahest levinumast mudelist võrkmudeli (DEM) kõrval.

TIN-mudelist saab DEMi ja vastupidi alati genereerida, kuid algsele kujule tagasi jõudes on tulemus juba erinev, seda eelkõige interpoleerimisel tekkinud muudatuste tõttu.

Kirjandus
 Jagomägi, Teet (1999), Geoinfosüsteemid praktikule, Regio, lk 18.

Kategooria:Geoinformaatika